በጁን 2010 አንድ ጥያቄ አንስቼ ነበር፦ “የኢትዮጵያን ምሁራን ምን በላቸው የት ገቡ?” የሚል። በዚያን ወቅት መልስ አላገኘሁም ነበር። አሁንም ምላሽ ባላገኝም ቀድሞም ሆነ አሁንም፤ ጉልህ በሆነው ከሕዝባዊ መድረኩ መጥፋታቸው ለረጅም ጊዜ ግራ ተጋብቻለሁ። ድርጊታቸው የጥንቱን “የግሪክ ፈላስፋ ዲዎጋንን፤ በጠራራ ጸሃይ ፋኖስ ይዞ ታማኝ ሰው ፍለጋ” በአቴንስ ጎዳናዎች ላይ የወጣውን አስታወሰኝ። ልክ እንደዲዎጋን፤ ዓለም አቀፎቹን የምእራቡን የምሁራን አምባ፤ የስነጥበብን የሳይንስ ሙያ ሰፈሮችን ገዳም መሰል መሸሸጊያዎችን፤ ችቦ በመያዝ የኢትዮጵያን ምሁራን በየጉዳንጉዱ ሁሉ መፈለግ ያስፈልግ ይሆናል። ” ሆኖም የትም ቢዳከር አልተገኙም። ምናልባትም በማያሳይ ልዩ መጠቅለያ ተጀቧቡነው ተሰውረው ይሆን?
